CELEX: 62013TN0717
Language: el
Date: 2013-12-27 00:00:00
Title: Υπόθεση T-717/13: Προσφυγή της 27ης Δεκεμβρίου 2013 — Chair Entertainment Group κατά ΓΕΕΑ — Libelle (SHADOW COMPLEX)

8.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/23
            
         
      Προσφυγή της 27ης Δεκεμβρίου 2013 — Chair Entertainment Group κατά ΓΕΕΑ — Libelle (SHADOW COMPLEX)
      (Υπόθεση T-717/13)
      (2014/C 71/43)
      Γλώσσα του δικογράφου της προσφυγής: η αγγλική
      
         Διάδικοι
      
      
         Προσφεύγουσα: Chair Entertainment Group LLC (Γιούτα, Ηνωμένες Πολιτείες Αμερικής) (εκπρόσωπος: E. Armijo Chávarri, δικηγόρος)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Libelle AG (Στουτγάρδη, Γερμανία)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Οκτωβρίου 2013 στην υπόθεση R 776/2011-2·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι και κύρια επιχειρήματα
      
      
         Αιτούσα την καταχώριση του κοινοτικού σήματος: Η προσφεύγουσα
      
         Σήμα προς καταχώριση: Το λεκτικό σήμα «SHADOW COMPLEX» για προϊόντα και υπηρεσίες της κλάσεως 9 — Καταχωρισμένο κοινοτικό σήμα υπ’ αριθ. 8 235 434
      
         Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
      
         Αντιταχθέν σήμα ή σημείο: Το λεκτικό σήμα «DBShadow» για προϊόντα και υπηρεσίες των κλάσεων 9 και 42 — Καταχωρισμένο υπ’ αριθ. 1 457 944 κοινοτικό λεκτικό σήμα «BusinessShadow», για προϊόντα και υπηρεσίες των κλάσεων 9 και 42 — Καταχωρισμένο υπ’ αριθ. 3 749 439 κοινοτικό σήμα, το γερμανικό λεκτικό σήμα «BusinessShadow», για προϊόντα και υπηρεσίες των κλάσεων 9 και 42, και το γερμανικό λεκτικό σήμα «FSShadow», για προϊόντα και υπηρεσίες των κλάσεων 9 και 42
      
         Απόφαση του τμήματος ανακοπών: Δέχεται την ανακοπή
      
         Απόφαση του τμήματος προσφυγών: Απορρίπτει την προσφυγή
      
         Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού για το κοινοτικό σήμα.